Geoff Emerick

Geoffrey Emerick (født 4. desember 1945 i London, død 2. oktober 2018 i Los Angeles, California) var en britisk lydtekniker.

Emerick var kjent for sitt samarbeid med The Beatles, et samarbeid som startet da Emerick var 15 år gammel i 1962. Han var med på den første innspillingen med The Beatles etter at Ringo Starr ble med i gruppen. Emerick ble stadig nærmere knyttet til gruppens opptak, og var blant annet delaktig i kompliserte sanger som «Tomorrow Never Knows» og «Being for the Benefit of Mr. Kite!».

Emerick forlot samarbeidet under opptakene til albumet The Beatles (White Album) på grunn av den dårlige stemningen, men ble bedt om å returnere til innspillingen av albumet Abbey Road med løfte fra McCartney og Lennon om at de skulle oppføre seg bedre og samarbeide om å spille inn musikk som «i gamle dager».Geoff Emerick on The Beatles in the studio - Music Radar, 6. februar 2014, hentet 13. august 2015 Etter The Beatles jobbet han blant andre med Paul McCartney og Wings, Elvis Costello, Badfinger, Art Garfunkel, America, Supertramp, Cheap Trick, Nazareth, Big Country, Gentle Giant, Trevor Rabin, Mahavishnu Orchestra, Ultravox og Jeff Beck.

Geoff Emerick vant tre Grammy-priser for sitt arbeide som lydtekniker på albumene Sgt. Pepper's Lonely Hearts Club Band i 1967, Abbey Road i 1969 og Band on the Run i 1974 samt at han ble tildelt en Grammy-ærespris i 2003Geoff E. Emerick hos grammy.com.

 Referanser 

 Eksterne lenker 





Kategori:The Beatles
Kategori:Personer fra London
Kategori:Grammy Award-vinnere
Kategori:Lydteknikere
Kategori:Engelske plateprodusenter